
ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ.13ης (τακτικής) συνεδρίασης του Δημοτικού Συμβουλίου του Δήμου Πύργου

Αριθμ. Αποφ.  155/2011

ΘΕΜΑ: Έγκριση της μελέτης «Τεχνικά έργα αντιπλημμυρικής προστασίας και κατολισθητικών φαινομένων στο Τ.Δ Αγ. Γεωργίου Δήμου Πύργου» με αριθμό μελέτης 10/10 προϋπολογισμού 203.305,78 € και καθορισμός του τρόπου εκτέλεσης του έργου»
    
Στον Πύργο και στο Δημοτικό Κατάστημα σήμερα στις 13 του μηνός Απριλίου, του έτους 2011, ημέρα Τετάρτη και ώρα 18:30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, ύστερα από την με αριθμό πρωτ. 11488/8-04-2011 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

	                ΠΑΡΟΝΤΕΣ

	1. Καννής Ευστάθιος – Πρόεδρος

	2. Σκαρτσιάρης Πάνος  - Αντιπρόεδρος

	3. Τζουανόπουλος Δημήτριος  -  Γραμματέας 

	4. Καράμπελας Αντώνιος

	5. Παναγόπουλος Βασίλειος

	6. Αργυρόπουλος Ιωάννης του Γεωργίου

	7. Αριστειδόπουλος Χαράλαμπος

	8. Βαρελάς Ιωάννης

	9. Θεοδωρέλος – Χαρίτος Γεώργιος

	10.  Δημουλιάς Λεωνίδας

	11.  Ζέκιος Λεωνίδας 

	12. Κωνσταντόπουλος Σπυρίδων

13. Τζίνη Διονυσία

	14. Φραγκαντώνης Παναγιώτης

	15.  Μπίρμπας Κων/νος

16.  Ανδρικόπουλος Ανδρέας

	17.  Ανδρικόπουλος Φώτιος

	18. Αντωνέλος Δημήτριος

19. Αργυρόπουλος Ιωάννης του Παναγιώτη

	20. Λιατσής Γαβριήλ- Επικεφαλής Μείζονος Μειοψηφίας 

	21. Δημόπουλος Φώτιος

	22. Ανδριόλας Γεώργιος 

23. Γιαννακούλιας Θεόδωρος

	24. Σεϊντής Βασίλειος 

	25. Κουρμπανάς Γεώργιος 

	26. Ψάρρης Παναγιώτης
27. Λιατσής Δημήτριος

28. Γεράνιος Κων/νος

(Ο Επικεφαλής και τα μέλη της παράτασης «Σύγχρονος Πύργος» αποχώρησαν απ’ τη συνεδρίαση μετά τη διαπίστωση της απαρτίας και πριν τη συζήτηση των προ ημερήσιας διάταξης θεμάτων)

	29. Γιάνναρος Χρήστος – Επικεφαλής της 

παράταξης «Λαϊκή Συσπείρωση» 

	30. Καραμπέτσος Αθανάσιος 

	31. Σεφερλής Ιωάννης – Επικεφαλής της 

παράταξης «Ανταρσία στο Δήμο Πύργου» (Αποχώρησε απ’ τη συνεδρίαση μετά το 16ο θέμα της Η.Δ)

	          ΑΠΟΝΤΕΣ:

1. Παναγόπουλος Ιωάννης
2. Κοτσιλίμπας Γεώργιος, οι οποίοι δεν
προσήλθαν, αν και η πρόσκληση τους επιδόθηκε νομίμως. 



Επίσης με την υπ’ αριθ. πρωτ. 11488/8-04-2011 έγγραφη πρόσκληση του Προέδρου, προσκλήθηκε στη συνεδρίαση και ο κ. Αλεξανδρόπουλος Δημήτριος – Πρόεδρος Τ.Κ Αγ. Γεωργίου, ο οποίος και προσήλθε. 

Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 12ο (β)  θέμα της ημερήσιας διάταξης με τίτλο: [Έγκριση της μελέτης «Τεχνικά έργα αντιπλημμυρικής προστασίας και κατολισθητικών φαινομένων στο Τ.Δ Αγ. Γεωργίου Δήμου Πύργου» με αριθμό μελέτης 10/10 προϋπολογισμού 203.305,78 € και καθορισμός του τρόπου εκτέλεσης του έργου»].
Εισηγούμενος το θέμα ο Αντιδήμαρχος Τεχνικών Υπηρεσιών κ. Β. Παναγόπουλος ανέφερε: «Προκειμένου να εφαρμοσθεί, η υπ’ αριθ. 10/10 μελέτη του έργου: «Τεχνικά έργα αντιπλημμυρικής προστασίας και κατολισθητικών φαινομένων στο Τ.Δ Αγ. Γεωργίου Δήμου Πύργου» προϋπολογισμού 203.305,78 € ζητείται η έγκρισή της και ο καθορισμός του τρόπου εκτέλεσης του έργου με δημοπρασία.
Η μελέτη αφορά στις αναγκαίες σποραδικές εργασίες, για την προστασία του αστικού χώρου και των υφιστάμενων υποδομών της Τ.Κ Αγ. Γεωργίου.
Η γενικότερη περιοχή της Ηλείας αποτελείται από εδάφη μαλακά, στα οποία παρατηρούνται έντονα διαβρωτικά και κατολισθητικά φαινόμενα. Οι εδαφικοί σχηματισμοί είναι νεογενείς.

Επίσης η ανθρωπογενής παρέμβαση, έχει αυξήσει τα κατολισθητικά φαινόμενα, διότι η διάνοιξη αγροτικών δρόμων και η οικοπεδοποίηση, έχει δημιουργήσει τοπικά φαινόμενα απώλειας της συνεκτικότητας του εδάφους.

Στην Ηλεία τα πετρώματα είναι αργιλώδη, το έδαφος έχει την ιδιότητα να συστέλλεται, όταν ξεραίνεται και να δημιουργεί ρωγμές. Αντίθετα, όταν υγραίνεται, διαστέλλεται και κλείνουν οι πόροι του, με αποτέλεσμα να δημιουργείται μεγάλη επιφανειακή απορροή.

Σε όλη την έκταση της εν λόγω περιοχής, το υδρογραφικό δίκτυο είναι πολύ πυκνό και έχει αναπτυχθεί μια εδαφική μάζα που ορίζεται ως μανδύας υλικών αποσαθρωμένης ιδιότητας και κυμαίνεται από 0,5μ. έως 3,00 μ. η οποία ανάλογα με τις βροχοπτώσεις επηρεάζει την οριακή ευστάθεια των περιοχών.

Τεχνικά έργα – Παρεμβάσεις στις περιοχές της Τ.Κ Αγίου Γεωργίου:


Τα έργα προστασίας των περιοχών της Τ.Κ, έχουν να κάνουν με τις εξής κατηγορίες:
· Τεχνικά έργα επιφανειακής απορροής και αποστράγγισης

· Τεχνικά έργα ανάσχεσης κατολισθητικών φαινομένων
· Συντήρηση υπάρχοντος δικτύου και επεμβάσεις όπου αυτό χρήζει αποκατάστασης.

· Τεχνικά έργα αποχέτευσης οδών.

· Αποκαταστάσεις μικρής κλίμακας οδικού δικτύου.

Μέτρα ασφάλειας του οικισμού:

Η επίτευξη ενός σημαντικού βαθμού προστασίας του οικισμού, έχει να κάνει με τα εξής μέτρα:

1. Καθαρισμός και διευθέτηση υδρορεμάτων

2. Συντήρηση του φυσικού αποδέκτη

3. Έλεγχος απορροής υδάτων στο οδικό δίκτυο της Τ.Κ [κοινοτικούς και αγροτικούς δρόμους]

4. Γενικά μέτρα πρόληψης μελλοντικών πλημμυρικών φαινομένων

Τεχνικά έργα ανάσχεσης κατολισθητικών φαινομένων:

Τα έργα που θα γίνουν αφορούν:

1. Άρση καταπτώσεων

2. Διαμορφώσεις πρανών ανάλογα με το είδος του εδάφους

3. Κατασκευή τοιχείων αντιστήριξης όπου απαιτείται

Τεχνικά έργα αποχέτευσης κοινοτικών και αγροτικών οδών:

Τα έργα που θα γίνουν αφορούν:

1. Κατασκευή απ’ αρχής ή επέκταση σωληνωτών οχετών

2. Κατασκευή φρεατίων υδροσυλλογής

3. Κατασκευή τάφρων αποχέτευσης τριγωνικής διατομής

4. Διευθέτηση και προστασία υπαρχουσών χωμάτινων τάφρων αποχέτευσης και των φυσικών τους αποδεκτών.

Οι παρεμβάσεις θα πραγματοποιηθούν στις περιοχές: «Δεξαμενή», «βρύση», «Ντόμπρινο», «Κοκκώνα», στην είσοδο της Τ.Κ, πλησίον κοσμικού κέντρου «Κίρκης».

Οι εργασίες που θα εκτελεσθούν αφορούν ως επί το πλείστον  καθαρισμούς και διαμορφώσεις χωμάτινων τάφρων, επενδύσεις τάφρων, κατασκευές φρεατίων απόληξης τάφρων, κατασκευές σωληνωτών οχετών Φ 1,00 καθώς και μικρών τοίχων αντιστήριξης έως ύψους 2μ.

Όπου απαιτείται θα γίνουν σποραδικά έργα αποκατάστασης αγροτικών δρόμων.

Όπου απαιτούνται επιχώσεις θα γίνονται με υλικά κατηγορίας Ε1-Ε4.

Οι τοίχοι αντιστήριξης θα κατασκευασθούν σύμφωνα με τα πρότυπα σχέδια του ΥΠ.ΠΕ.ΧΩ.ΔΕ.

Ο προϋπολογισμός του έργου ανέρχεται στο ποσό των 203.305,78€ και περιλαμβάνει δαπάνη απροβλέπτων 15% και ΦΠΑ 23%.

Το έργο χρηματοδοτείται από το Ειδικό Ταμείο Αντιμετώπισης Εκτάκτων Αναγκών (Ε.Τ.Α.Ε.Α) και είναι γραμμένο στον προϋπολογισμό του Δήμου υπό Κ.Α 30.7336.202 και υπάρχουσα πίστωση 200.000,00 €.
Κατόπιν των ανωτέρω ο Πρόεδρος κάλεσε τους Δημοτικούς Συμβούλους και τον Πρόεδρο της Τ.Κ Αγίου Γεωργίου, ν’ αποφασίσουν επί της εισήγησης του Αντιδημάρχου.
Το Δημοτικό Συμβούλιο Πύργου,
 Λαμβάνοντας υπόψη:

· Την εισήγηση του Αντιδημάρχου

· Τις διατάξεις του άρθρου 65 παρ. του ν. 3852/10,
· Τις διατάξεις του Π.Δ/τος 609/85 όπως αντικαταστάθηκαν με τις όμοιες του Π.Δ/τος 218/99 και του άρθρου 25 του Π.Δ 609/85, όπως ισχύει, μετά από διαλογική συζήτηση,
Α π ο φ α σ ί ζ ε ι


Ομόφωνα: 1. Εγκρίνει τη μελέτη: «Τεχνικά έργα αντιπλημμυρικής προστασίας και κατολισθητικών φαινομένων στο Τ.Δ Αγίου Γεωργίου Δήμου Πύργου» με αριθμό μελέτης 10/10.
Ο προϋπολογισμός του έργου ανέρχεται στο ποσό των 203.305,78€ και περιλαμβάνει δαπάνη απροβλέπτων 15% και ΦΠΑ 23%.

Το έργο χρηματοδοτείται από το Ειδικό Ταμείο Αντιμετώπισης Εκτάκτων Αναγκών (Ε.Τ.Α.Ε.Α) και είναι γραμμένο στον προϋπολογισμό του Δήμου υπό Κ.Α 30.7336.202 και υπάρχουσα πίστωση 200.000,00 €.

Οι εργασίες που θα εκτελεσθούν με βάση την εν λόγω μελέτη αναφέρονται στο σκεπτικό της παρούσας απόφασης.

2. Καθορίζει να εκτελεσθεί το έργο με δημοπρασία.


Ο Επικεφαλής της παράταξης «Ανταρσία στο Δήμο Πύργου» κ. Ι. Σεφερλής κατά την ψηφοφορία του θέματος βρέθηκε απών.

Η παρούσα απόφαση έλαβε αύξοντα αριθμό 155/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 12  –  5 - 2011

Ο ΔΗΜΑΡΧΟΣ

ΜΕΔ

